ananddey/assamese-wiki-corpus huggingface dataset:
জ'মাট'

website =
footnotes =
trading_name = জ’মাট’
former_name = ফুডীবে’ (2008–2010)
type = পাব্লিক
foundation =
area_served = ভাৰত
key_people =
num_employees = 4,440 (2024)
subsid =
revenue = 12,114 কোটি (2024)
assets = 23,356 কোটি (2024) জ’মাট’ৰ এপ্লিকেশ্যনৰ দ্বাৰা কোনো ৰেস্তোৰাঁৰ বিষয়ে তথ্য, মেন্যু আৰু খাদ্য-ক্ৰেতাই লিখা পৰ্যালোচনা চাব পৰা যায়। ২০২২-২৩ চনত ভাৰতৰ ১,০০০খন নগৰ-চহৰত অংশীদাৰ ৰেস্তোৰাঁসমূহৰ পৰা খাদ্য বিলিকৰণ উপলব্ধ হয়।

বিনিয়োগ

২০১০ৰ পৰা ২০১৩ৰ ভিতৰত জ’মাট’ই ইনফ’ এজৰ পৰা প্ৰায় ১৬.৭ নিযুত ইউ এছ ডলাৰ লাভ কৰিলে বিনিয়োগৰ ৰূপত। ২০১৩ চনত ই চেকিয়া কেপিটেলৰ পৰা অতিৰিক্ত ৩৭ নিযুত ইউ এছ ডলাৰ গ্ৰহণ কৰিলে।
২০১৪ চনৰ নৱেম্বৰত জ’মাট’ই আন এক ৰাউণ্ড সমাপ্ত কৰিলে, আৰু টকা লাভৰ পাছৰ মূল্যায়ণ আছিল প্ৰায় ৬৬০ নিযুত ইউ এছ ডলাৰ। ইনফ’ এজ আৰু ভাই কেপিটেলে আগভাগ লোৱা এই ৰাউণ্ডত চেকিয়া কেপিটেলেও অংশগ্ৰহণ কৰিছিল।
২০১৫ৰ এপ্ৰিলত ইনফ’ এজ, ভাই কেপিটেল আৰু চেকিয়া কেপিটেলে অতিৰিক্ত ৫০ নিযুত ইউ এছ ডলাৰৰ এটা ৰাউণ্ড সমাপ্ত কৰিলে। তাৰ ঠিক পাছতেই, ছিংগাপুৰ চৰকাৰৰ টেমাছেক আৰু ভাই কেপিটেলে ৬০ নিযুত ইউ এছ ডলাৰ বিনিয়োগ কৰিলে কোম্পানীটোত।
২০১৮ৰ অক্টোবৰত ই ২১০ নিযুত ইউ এছ ডলাৰ বিনিয়োগ লভিলে আলিবাবাৰ সৈতে সম্বন্ধ থকা এণ্ট ফাইনেঞ্চিয়াৰ পৰা, যিয়ে ১০% মালিকী হস্তান্তৰ কৰিলে। জ’মাট’ৰ মূল্যায়ন ২ নিখৰ্ব ইউ এছ ডলাৰ হ’লগৈ ইয়াৰ ফলস্বৰূপে। একে বছৰেই, তাৰ আগতেও জ’মাট’ই এণ্ট ফাইনেঞ্চিয়েলৰ পৰা ১৫০ নিযুত ইউ এছ ডলাৰৰ বিনিয়োগ লাভ কৰিছিল।
এণ্ট ফাইনেঞ্চিয়েলে পূৰ্বতে দিবলগীয়া ধন আহি নোপোৱাত ২০২০ চনৰ ছেপ্টেম্বৰত জ’মাট’ই ৬২ নিযুত ইউ এছ ডলাৰৰ বিনিয়োগ লাভ কৰিলে টেমাছেকৰ পৰা।
২০২০ চনৰ অক্টোবৰত ছিৰীজ জে-ত জ’মাট’ই ৫২ নিযুত ইউ এছ ডলাৰ বিনিয়োগ লভিলে আমেৰিকী প্ৰতিষ্ঠান ক’ৰাৰ পৰা।
২০২১ চনৰ ফেব্ৰুৱাৰীত টাইগাৰ গ্ল’বেল মেনেজমেণ্ট আৰু আন চাৰি বিনিয়োগকাৰীৰ পৰা জ’মাট’ই ২৫০ নিযুত ইউ এছ ডলাৰ বিনিয়োগ লাভ কৰিলে।

বিত্তীয় তথ্য

বৰ্ষ
ৰাজহ (কোটিত)
লাভ/ লোকচান (কোটিত)
মুঠ সম্পত্তি (কোটিত)
বিত্তীয় বৰ্ষ ২০১১
0

গোপন
বিত্তীয় বৰ্ষ ২০১২
2

বিত্তীয় বৰ্ষ ২০১৩
12

বিত্তীয় বৰ্ষ ২০১৪
36

বিত্তীয় বৰ্ষ ২০১৫
96.7

বিত্তীয় বৰ্ষ ২০১৬
185

বিত্তীয় বৰ্ষ ২০১৭
399

বিত্তীয় বৰ্ষ ২০১৮
466

1,374
বিত্তীয় বৰ্ষ ২০১৯
1313

3,413
বিত্তীয় বৰ্ষ ২০২০
2605

2,900
বিত্তীয় বৰ্ষ ২০২১
1994

8,704

তথ্য সংগ্ৰহ

শ্ৰেণী:বহুজাতিক কোম্পানী
পঞ্চ গৌড়

হিন্দু ধৰ্মত ব্ৰাহ্মণৰ দুটা প্ৰধান গোটৰ ভিতৰত পঞ্চ গৌড় অন্যতম, ইয়াৰে আনটো হৈছে পঞ্চ-দ্ৰাবিড়।

ৰাজতৰংগিনীত

কলহনৰ ৰাজতৰংগিনী (খ্ৰীষ্টপূৰ্ব প্ৰায় দ্বাদশ শতিকা) অনুসৰি পঞ্চ গৌড় গোটত তলত দিয়া পাঁচটা ব্ৰাহ্মণ সম্প্ৰদায় অন্তৰ্ভুক্ত কৰা হৈছে, যিবোৰ গ্ৰন্থ অনুসৰি, পশ্চিম-মধ্য ভাৰতৰ বিন্ধ্যসকলৰ উত্তৰত বাস কৰে:

সাৰস্বত
কান্যকুব্জ ব্ৰাহ্মণ
গৌড় ব্ৰাহ্মণ
উৎকল
মৈথিল

সহ্যাদ্ৰি-খণ্ডত

স্কন্দ পুৰাণৰ অংশ বুলি গণ্য কৰা সাহ্যাদ্ৰি-খণ্ডতো ৰাজতৰংগিনীৰ দৰে একে শ্ৰেণীবিভাজনৰ কথা উল্লেখ আছে।[3] উদাহৰণস্বৰূপে, হেমাদ্ৰীৰ চতুৰ্-বৰ্গ-চিন্তামনি (ত্ৰয়োদশ শতিকা)ত উল্লেখ কৰা সাহ্যাদ্ৰি-খণ্ডৰ খণ্ডবোৰে এই শ্ৰেণীবিভাজন প্ৰদান কৰিবলৈ শিৱৰ উদ্ধৃতি দিয়ে। গ্ৰন্থখনত ইয়াৰ বীৰ শ্বেনভিসকলক সাৰস্বত বুলি চিনাক্ত কৰা হৈছে। গ্ৰন্থখনত শিৱই পঞ্চ গৌড়ৰ বিকল্প শ্ৰেণীবিভাজনো আগবঢ়াইছে, প্ৰাচীন ঋষিসকলে এই বিভাজন কৰা বুলি উল্লেখ কৰিছে:

ত্ৰিহোত্ৰ
অগ্নিবৈশ্য
কান্যকুব্জ
কানোজ্য
মৈত্ৰায়ন

কাইফিয়াত

দক্ষিণ মাৰাঠা দেশৰ সমাজৰ বিৱৰণ দিয়া ডেক্কানৰ মাৰাঠা যুগৰ কাইফিয়াত (আমোলাতন্ত্ৰিক ৰেকৰ্ড)ত তলত উল্লেখ কৰা ব্ৰাহ্মণ সম্প্ৰদায়ক পঞ্চ-গৌড় বুলি উল্লেখ কৰা হৈছে।

কনৌজী ব্ৰাহ্মণ
কামৰূপী ব্ৰাহ্মণ
উৎকল ব্ৰাহ্মণ
মৈথিল ব্ৰাহ্মণ
গুৰ্জৰ ব্ৰাহ্মণ

কাইফিয়াতসকলৰ মতে, পঞ্চ গৌড়সকল স্মৰ্ত, বৈষ্ণৱ বা ভাগৱত হ'ব পাৰে।

তথ্যসূত্ৰ

শ্ৰেণী:ভাৰতৰ জনগোষ্ঠী
শ্ৰেণী:ব্ৰাহ্মণ সম্প্ৰদায়
গনবাদ-ই কাবুছ (মিনাৰ)

গনবাদ-ই কাবুছ বা গনবাদ-ই কাবুছ মিনাৰ (পাৰ্চী ভাষাত: برج گنبد قابوس ) ইৰাণৰ গনবাদ-ই কাবুছ চহৰৰ এটা কীৰ্তিচিহ্ন। ২০১২ চনত ইউনেস্কোৰ বিশ্ব ঐতিহ্য তালিকাত সন্নিৱিষ্ট কৰা হৈছিল। ইয়াত জিৰিদ শাসক কাবুছ (ৰ. ৯৭৮–১০১২)ৰ সমাধিস্থল। তেওঁৰ জীৱনকালত ১০০৬/৭ চনত নিৰ্মাণ কৰা হৈছিল। এই স্তম্ভ হৈছে ৬১ মিটাৰ (২০০ ফুট) ওখ নলাকাৰ সমাধি মিনাৰ। এই সমাধি মিনাৰটো প্ৰায় ৩০ কিলোমিটাৰ (১৯ মাইল) দূৰৰপৰা দেখা পোৱা যায়। এই স্মৃতিসৌধটোৰ নামেৰে কাবুছ চহৰৰ নামকৰণ কৰা হৈছে।

ইৰাণী স্থাপত্যৰ এক অতুলনীয় কৃতি বুলি গণ্য কৰা হয়। ফ্ৰান্সত জন্মগ্ৰহণ কৰা শিল্প ইতিহাসবিদ আৰু পুৰাতত্ত্ববিদ অলেগ গ্ৰেবাৰৰ মতে ই "এটা উদ্দেশ্য (মৃত্যুৰ বাহিৰেও ৰাজকীয় গৌৰৱ), এটা ৰূপ (তৰালৈ ৰূপান্তৰিত নলাকাৰ টাৱাৰ) আৰু একক পদাৰ্থ (ইটা)ৰ মাজত প্ৰায় নিখুঁত ভৰসাম্য ৰক্ষা কৰে।" গনবাদ-ই কাবুছ
গনবাদ-ই কাবুছ টাৱাৰ উত্তৰ ইৰাণৰ আটাইতকৈ বিখ্যাত টাৱাৰ-সমাধি, আৰু ইয়াক অসংখ্য প্ৰকাশনত প্ৰকাশ কৰা হৈছে।

নিৰ্মাণ,পৰিকল্পনা আৰু নক্মা

মিনাৰৰ শিলালিপিৰ ছন্দযুক্ত গদ্যই ইংগিত দিয়ে যে কাবুছে ১০০৬/৭ চনত তেওঁৰ জীৱনকালত মিনাৰটোল ভেটি স্থাপনৰ নিৰ্দেশ দিছিল। তেওঁ উত্তৰ ইৰাণৰ ঐতিহাসিক টাবাৰিষ্টান অঞ্চলৰ জিয়াৰীদ বংশৰ এজন ৰাজকুমাৰ আছিল। একাদশ শতিকাত এই অঞ্চলটোৱে জৰথুস্ত্ৰধৰ্মৰপৰা ইছলাম ধৰ্ম গ্ৰহণ কৰে।

এই স্মৃতিসৌধৰ ভেটিৰ তাৰিখ ইৰাণৰ সৌৰ আৰু ইছলামিক চন্দ্ৰ কেলেণ্ডাৰ দুয়োটাতে উল্লেখ কৰা হৈছে। কীৰ্তিচিহ্নটোৰ গুৰিৰ ভিতৰৰ ব্যাস ৯.৬৭ মিটাৰ (৩১.৭ ফুট)। ব্লেয়াৰৰ মতে (২০০২) অট্টালিকাৰ প্ৰৱেশদ্বাৰত ইৰাণত মকাৰণাছ গঠন (অৰ্থাৎ ষ্টেলেক্টাইট ভল্টিং)ৰ বিকাশৰ কিছুমান প্ৰাচীন প্ৰমাণ পোৱা গৈছে। ডিজাইনৰ ক্ষেত্ৰত গনবাদ-ই কাবুছ মিনাৰেট ইৰাণৰ কেছপিয়ান সাগৰৰ উপকূলৰ অন্যান্য নলাকাৰ সমাধি মিনাৰেটৰ সৈতে একে। কিন্তু গনবাদ-ই কাবুছ মিনাৰেট ইয়াৰ "অসাধাৰণ উচ্চতা"ৰ বাবে অন্যান্য উদাহৰণৰপৰা পৃথক। ইয়াৰ শঙ্কুৰ দৰে চালখন বিবেচনা কৰিলে এই মিনাৰটোৰ জোখ মাটিৰপৰা প্ৰায় ৫০ মিটাৰ (১৬০ ফুট) উচ্চতাত, যিটো ইয়াৰ বাহিৰৰ ব্যাসৰ তিনিগুণ। এই শিলটোৰ বৰ্ণনা এছ ব্লেয়াৰে এনেদৰে কৰিছে:

অলেগ গ্ৰাবাৰে (১৯৭৫) লিখিছে যে গনবাদ-ই কাবুছ টাৱাৰ "স্পষ্টভাৱে আড়ম্বৰপূৰ্ণ ব্যৱহাৰৰ বাবে নিৰ্মিত ধৰ্মনিৰপেক্ষ স্থাপত্যৰ সাধাৰণ শ্ৰেণীৰ অন্তৰ্গত।" উত্তৰ ইৰাণৰ (গনবাড-ই কাবুছ টাৱাৰকে ধৰি) টাৱাৰৰ সমাধিৰ ৰূপৰ বিষয়ে আলোচনা কৰি গ্ৰাবাৰে কয় যে ই জৰথ্ৰস্তিৰ অন্ত্যেষ্টিক্ৰিয়াৰ গঠনৰ সৈতে জড়িত হ'ব পাৰে। তেওঁৰ মতে, জৰদস্তিৰ অন্ত্যেষ্টিক্ৰিয়াৰ গঠনৰ সৈতে এই সম্পৰ্ক "তীব্ৰভাৱে পৰামৰ্শ দিয়া হৈছে।" তেওঁ গনবাদ-ই কাবুছৰ শিলালিপিত পাৰ্চী সৌৰ কেলেণ্ডাৰৰ ব্যৱহাৰৰ লগতে উত্তৰ ইৰাণৰ অন্যান্য টাৱাৰ সমাধিসমূহত মাজে মাজে মধ্য পাৰ্চী (পাহলৱী) ব্যৱহাৰৰ উদাহৰণ উল্লেখ কৰিছে। মেলানি মিছাইলিডিছৰ মতে (২০০৯) উত্তৰ ইৰাণৰ টাৱাৰ সমাধিসমূহত জৰদস্তিৰ প্ৰভাৱ "স্পষ্টভাৱে উপস্থিত" আৰু ইয়াৰ উচ্চতা, উদ্দেশ্য আৰু ৰূপত দেখা যায়। forms. তেওঁৰ মতে এই টাৱাৰসমূহ জিয়াৰীদ আৰু বাভাণ্ডিদ শাসকসকলে "ছাছানিয়ান শাসকসকলৰ হেৰুৱা ৰাজকীয় সমাধি" অনুকৰণ কৰিবলৈ নিৰ্মাণ কৰিছিল।

চিত্ৰসমূহ

তথ্যৰ উৎস

গ্ৰন্থপঞ্জী

শ্ৰেণী:বিশ্ব ঐতিহ্য ক্ষেত্ৰ
শ্ৰেণী:ইৰান
মহীশূৰী পেটা

মহীশূৰী পেটা এটা চহকী আনুষ্ঠানিক পাগুৰি, যিটো মূলতঃ মহীশূৰৰ ৰজাসকলে পিন্ধিছিল। এই পাগুৰীটোত ৰেচম বা কপাহৰ দৰে কাপোৰৰ দীঘল ফিতা এডাল থাকে, যিটো মূৰৰ পাগুৰীটোৰ চাৰিওফালে ঘূৰাই অলংকৰণ কৰি থোৱা হয়। ইয়াক সোণ বা ৰূপৰ জৰীৰ ফিতাৰে আৰু আলংকাৰিক ধাতুৰ লকেটৰে সজাই তোলা হ’ব পাৰে।

১৯৪৭ চনত ভাৰত স্বাধীন হোৱাৰ পিছৰেপৰা পৰম্পৰাগত মহীশূৰী পেটা অঞ্চলটোৰ সাংস্কৃতিক ঐতিহ্যৰ প্ৰতীক হৈ পৰিছে, আনুষ্ঠানিক অনুষ্ঠানত পিন্ধা আৰু সন্মানৰ চিন হিচাপে বিশিষ্ট লোকক এই পাগুৰী প্ৰদান কৰা হয়, আৰু লগত প্ৰায়ে চাদৰ দিয়া হয়।

পৰম্পৰা

ৱাডিয়াৰ বংশৰ শাসকসকলে ৰঙীন ৰাজকীয় সাজ-পোছাকৰ সৈতে মিলাবলৈ ৰেচম আৰু সোণৰ সূতাযুক্ত জৰীৰ প্ৰচুৰ ৰত্নযুক্ত পাগুৰি পৰিধান কৰিছিল।

তদুপৰি, কৰ্ণাটকৰ ছাত্ৰ-ছাত্ৰী আৰু বিশ্ববিদ্যালয়ৰ অধ্যাপকসকলক ভাৰতৰ ঔপনিৱেশিক অতীতৰপৰা উত্তৰাধিকাৰী সূত্ৰে পোৱা মৰ্টাৰবৰ্ডৰ পৰিৱৰ্তে সমাৱৰ্তন অনুষ্ঠানৰ বাবে মহীশূৰী পেটা পিন্ধিবলৈ উৎসাহিত কৰা হয়।

তথ্যসূত্ৰ

শ্ৰেণী:বস্ত্ৰ
হলিৰাম মহন্ত

হলিৰাম মহন্ত (১৮৪৬-১৯৫০) অসমৰ এগৰাকী লেখক, বৈষ্ণৱ সাহিত্যৰ সংগ্ৰাহক আৰু শ্ৰীমন্ত শঙ্কৰদেৱ সঙ্ঘৰ তৃতীয়জন পদাধিকাৰ৷

উদ্ধৃতিসমূহ

হিন্দু-ধৰ্ম্ম-সাৰ

কৃষ্ণৰাম উজিৰ মৌজাদাৰ দ্বাৰা প্ৰকাশিত, ১৯১০, কামৰূপ

অষ্টাদশ নিমেষে এক কাষ্ঠা হয়। ত্ৰিশ কাষ্ঠায় এক কলা, ত্ৰিশ কলায় এক মুহূৰ্ত আৰু ত্ৰিশ মুহূৰ্তে এক অহোৰাত্ৰ হয়। সূৰ্য্য়ই মনুষ্য আৰু দেৱতা সকলৰ অহোৰাত্ৰ ভাগ কৰে। ইয়াৰ ভিতৰত জীৱ সকলৰ ৰাতি টোপনি আৰু দিন কামকৰাৰ নিমিত্তে নিৰ্দিষ্ট হৈছে। ডেৰকুৰি অহোৰাত্ৰে মানুহৰ এমাহ আৰু এইৰূপ বাৰমাহে এবছৰ হয়। মানুহৰ এমাহে পিতৃলোকৰ এদিন এৰাতি হয়। তাৰ ভিতৰত কৃষ্ণ পক্ষে দিন আৰু শুক্ল পক্ষে ৰাতি। মানুহৰ এৱছৰে দেবতা সকলৰ এদিন এৰাতি হয়।
পৃষ্ঠা ৬

চতুৰ্থ মাহে সূৰ্য্য দৰ্শন কৰাবলৈ জন্ম ঘৰৰ পৰা জন্ম হোৱা লৰাক বাহিৰ লৈ উলিয়াব লাগে। ইয়াকে নিক্ৰমন সংস্কাৰ বোলে। ষষ্ঠ মাহত লৰাৰ অন্নপ্ৰাসন কৰিব লাগে, নাইবা নিজৰ কুলধৰ্ম্ম অনুসাৰে যি সময় নিয়ম সেই সময়তো কৰিব। শ্ৰতিৰ মতে সমুদাই দ্বিজাতি সকলে প্ৰথম কিম্বা তৃতীয় বছৰে কুলাচাৰ অনুসাৰে চূড়াকৰণ সংস্কাৰ কৰা উচিত।
পৃষ্ঠা ১০

স্ত্ৰীলোকৰ শৰীৰ শুদ্ধিৰ নিমিত্তে উপনয়নত বাহিৰে অন্যান্য সমস্ত সংস্কাৰ যথাকালে যথাক্ৰমে কৰা উচিত; কিন্তু মন্ত্ৰেৰে কৰিব নে লাগে। বিবাহ সংস্কাৰেই তিৰোতা বোৰৰ বৈদিক উপনয়ন সংস্কাৰ।
পৃষ্ঠা ১৪

কাম্য বিষয় উপভোগেৰে কেতিয়াও শান্তি নহয়। পৰন্তু ঘৃতাহতি পৰিলে অগ্নি যেনেকৈ আকৌ বেছিকৈ প্ৰজ্বলিত হৈ উঠে, বিষয় ভোগ- তো তেনেকুৱা আকৌ বেছিকৈহে লোভ বাঢ়ে।
পৃষ্ঠা ১৬

যি তিৰোতা মাতৃৰ অসপিণ্ডা অৰ্থাৎ সপ্তম পুৰুষ পৰ্য্য়ন্ত স্বগোত্ৰা বা স্বপিণ্ডা ন হয় অৰ্থাৎ পিতৃ পক্ষৰ শ্ৰাদ্ধ সম্বন্ধীয় সন্ততিৰ পৰা উদ্ভৱ ন হয়; তেনেকুৱা তিৰোতাই বিবাহ পূৰ্ব্বক সহবাসৰ উপযুক্ত হয়।
পৃষ্ঠা ২৩

লগতে চাওক

পীতাম্বৰ দেৱগোস্বামী

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
সামুদ্ৰিক স্তন্যপায়ী প্ৰাণী

]] (Megaptera novaeangliae)।
]] (Hydrurga leptonyx)

সামুদ্ৰিক স্তন্যপায়ীসমূহ হৈছে জলজ স্তন্যপায়ী যি সমুদ্ৰত বাস কৰে আৰু সমুদ্ৰৰ উপৰত নিৰ্ভৰ কৰে জীয়াই থাকে। ইহঁতৰ ভিতৰত আছে ছীল, তিমি, বগা ভালুক বা ধ্ৰুৱীয় ভালুক, মানাতি (সামুদ্ৰিক গৰু), সমুদ্ৰৰ উট ইত্যাদি। এইবোৰ কোনো নিৰ্দিষ্ট গণ বা শ্ৰেণীৰ নহয়, বৰঞ্চ বিৰ্বতনৰ কাৰনে ইহঁতক একেই শ্ৰেণীত ধৰা হয় যিহেতু ইহঁতৰ কোনো পূৰ্বপুৰুষ নাই। ইহঁত সামুদ্ৰিক পৰিবেশৰ উপৰত নিৰ্ভৰশীলতাৰ বাবেও শ্ৰেণীবদ্ধ কৰা হয়।

প্ৰজাতিৰ উপৰত নিৰ্ভৰ কৰি সামুদ্ৰিক স্তন্যপায়ীৰ সামুদ্ৰিক বাসস্থান ভিন ভিন হয়।

মানুহে পূৰ্বে খাদ্য আৰু অন্যান্য কামৰ বাবে ইহঁতৰ চিকাৰ কৰিছিল। অনেক প্ৰজাতি বানিজ্যিক উদ্দেশ্য পূৰনেৰ লক্ষ্যবস্তু আছিল, যাৰ ফলত এই প্ৰজাতিৰ সংখ্যা দ্ৰুত হাৰত কমিবলৈ আৰম্ভ কৰিছিল। যেনে তিমি আৰু ছীলৰ প্ৰজাতিৰ সংখ্যা বহুত কমি গৈছিল। বানিজ্যিক উদ্দ্যেশ্যত চিকাৰ কৰাৰ ফলত ষ্টেলাৰ ছী কাও আৰু কেৰিবিয়ান মঙ্ক ছীল বৰ্তমান বিলুপ্ত হৈ গৈছে। বানিজ্যিক চিকাৰ বন্ধ হোৱাৰ পৰা কিছু প্ৰজাতি যেনে গ্ৰে তিমি, নৰ্দান এলিফেণ্ট ছীলৰ সংখ্যা বৃদ্ধি পোৱাৰ বিপৰীতে অন্য প্ৰজাতি যেনে নৰ্থ আটলাণ্টিক ৰাইট তিমি আশংকাজনক হাৰত বিপন্ন হৈ পৰিছে। চিকাৰৰ ওপৰিও মাছুৱৈৰ হাতত তিমি নিধন হয়, মাছুৱৈৰ জালত তিমি লাগি ডুবি যায় নাইবা খাবলৈ নাপাই শেষত মৃত্যু হয়। সমুদ্ৰত জাহাজৰ যাতায়াত বৃদ্ধি পোৱাত দ্ৰুতগামী জাহাজৰ সৈতে তিমিৰ অনেক সময়ত সংঘৰ্ষ হয়। বাস উপযোগী পৰিৱেশ কমি যোৱাত সিহঁতৰ খাদ্য বিচৰা আৰু ধৰা ব্যাহত হৈছে ফলত তিমিবোৰ ভাবুকিৰ সম্মুখিন হৈছে। শব্দ প্ৰদূষণৰ ফলত স্তন্যপায়ীৰ ইক'লোকেটিং ক্ষমতা হ্ৰাস পাইছে আৰু বৰ্তমান গোলকীয় উষ্ণতা বৃদ্ধি পোৱাত আৰ্কটিক অঞ্চলৰ পৰিৱেশো বিনষ্ট হৈছে।

বৰ্তমান জীয়াই থকা প্ৰাণীসমূৰ বৰ্গীকৰণ

বৰ্গ Cetartiodactyla
উপবৰ্গ Whippomorpha
পৰিয়াল Balaenidae (ৰাইট আৰু বৌহেড তিমি), দুটা গণ আৰু চাৰিটা প্ৰজাতি
পৰিয়াল Cetotheriidae (পিগমি ৰাইট তিমি), এটা প্ৰজাতি
পৰিয়াল Balaenopteridae (rorquals), দুটা গণ আৰু আঠটা প্ৰজাতি
পৰিয়াল Eschrichtiidae (gray whale), এটা প্ৰজাতি
পৰিয়াল Physeteridae (sperm whale), এটা প্ৰজাতি
পৰিয়াল Kogiidae (pygmy আৰু dwarf sperm whales), এটা গণ আৰু দুটা প্ৰজাতি
পৰিয়াল Monodontidae (narwhal আৰু beluga), দুটা গণ আৰু দুটা প্ৰজাতি
পৰিয়াল Ziphiidae (beaked whales), ছটা গণ আৰু ২১টা প্ৰজাতি
পৰিয়াল Delphinidae (oceanic dolphins), ১৭টা গণ আৰু ৩৮টা প্ৰজাতি
পৰিয়াল Phocoenidae (porpoises), দুটা গণ আৰু সাতটা প্ৰজাতি
বৰ্গ Sirenia (sea cows)

তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:জলচৰ প্ৰাণী
কাঞ্জি

]] (720 AD), considered by historians and archaeologists as the most complete extant historical record of ancient Japan, was written entirely in kanji.

কাঞ্জি (; ) বা কান-জি হ'ল জাপানী ভাষাত ব্যৱহৃত, চীনা ভাষাৰ পৰা গ্ৰহণ কৰা ইডিয়'গ্ৰাফিক চিহ্ন। এই চিহ্নসমূহ আধুনিক জাপানী ভাষাত হিৰাগানা আৰু কাটাকানাৰ সৈতে ব্যৱহাৰ কৰা হয়।

নাম

জাপানী ভাষাৰ কাঞ্জিয়ে প্ৰকৃততে 'হান-চীনা' চিহ্ন বুজাই। চীনা ভাষাত হাঞ্জিৰ বাবে যি চিহ্ন ব্যৱহাৰ কৰা হয়, জাপানী ভাষাত হাঞ্জিৰ বাবেও ব্যৱহাৰ কৰা হয়, যি ।).

কাঞ্জিৰ সংখ্যা

ঠিক চীনা চিহ্নসমূহৰ দৰেই জাপানী কাঞ্জিৰ সংখ্যা কিমান, ক'ব পৰা নাযায়। জাপানৰ ডাই কান-ৱা জিটেনত ৫০,০০০টা কাঞ্জি চিহ্ন প্ৰকাশ পাইছিল, পিচে চীনৰ ঝংঘুৱা জিহাইত ৮৫,০০০টা কাঞ্জি চিহ্ন প্ৰকাশ পাইছিল। প্ৰায়বোৰ চিহ্নই বহুলভাৱে প্ৰচলিত নহয়, কিছু পুৰণি ভাষাতহে অধিক ব্যৱহৃত।

২০০০ৰ পৰা ৩০০০ কাঞ্জি চিন সাধাৰণতে ব্যৱহৃত, আন কেইহাজাৰমান বিশেষ কোনো উপলক্ষত ব্যৱহাৰ কৰা হয়। মুঠ ১৩০০০ কাঞ্জি চিহ্ন কাঞ্জিৰ বাবে জাপানী ঔদ্যোগিক মানত ব্যৱহৃত।

পঠন

Readings

Borrowing typology of Han characters

Meaning
Pronunciation
a) semantic on
L1
L1
b) semantic kun
L1
L2
c) phonetic on
—
L1
d) phonetic kun
—
L2
*With L1 representing the language borrowed from (Chinese) and L2 representing the borrowing language (Japanese).

তথ্য সংগ্ৰহ

শ্ৰেণী:লিপি
সুস্থ দেহত সুস্থ মন

সুস্থ দেহত সুস্থ মন হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ স্বাস্থ্যবিষয়ক এখন প্ৰবন্ধ-সংকলন। গ্ৰন্থখন ২০১৪ চনৰ নৱেম্বৰ মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰথম প্ৰকাশ হয়। তেতিয়াৰ মূল্য আছিল ১১০ টকা। গ্ৰন্থখন লেখক বৰগোহাঞিয়ে ফকৰুদ্দিন আনচাৰীৰ সাতবছৰীয়া পুত্ৰ মোস্তাক আহমেদ আনচাৰীলৈ আগবঢ়াইছে।

বিৱৰণ

কিতাপখনত ২৬ টা প্ৰবন্ধ আছে। সেইকেইটা হৈছে, 'শ্ৰেয় আৰু প্ৰেয়', 'দিনটো কেনেকৈ আৰম্ভ কৰা উচিত', 'সুস্বাস্থ্যৰ কাৰণে ধ্যান', 'নীৰৱতাৰ কাৰণে অলপ সময়', 'ৰোগৰ নিৰাময়ত কিতাপেও সহায় কৰিব পাৰে', 'মনৰ ৰহস্যময় শক্তি', 'শাৰীৰিক স্বাস্থ্য আৰু মানসিক শান্তি', 'ভাল স্বাস্থ্য', 'ৰোগ আৰু স্বাস্থ্য', 'টেলিভিছন আৰু স্বাস্থ্য', 'চৰিত্ৰ','চকুৰ বিষয়ে', 'আটাইতকৈ পুণ্যৰ কাম- দৃষ্টিদান', 'ছালৰ বিষয়ে', 'পেটৰ বিষয়ে', 'পানী-লগা জ্বৰৰ কথা', 'স্মৃতিশক্তিৰ বিষয়ে', 'আহাৰৰ পৰিমাণ,শৰীৰৰ প্ৰয়োজন', 'ডি এন এ', 'কেইজনমান ডাক্তৰৰ কথা', 'হাস্পতাল মানেই স্বাস্থ্য নহয়', 'হস্পিচ', 'হিপ্পক্ৰেটিছ', 'বিপথগামী সন্তান আৰু দায়িত্বহীন অভিভাৱক', 'আদৰ্শ পিতৃ-মাতৃ' আৰু 'মৃত্যুৰ মুহূৰ্তত মানুহৰ কোনো যন্ত্ৰণা নহয়'। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
চিৰিং ফুকন

চিৰিং ফুকন বা ফু-কন চি-ৰিং (আহোম: 𑜇𑜤 𑜀𑜨𑜃𑜫 𑜏𑜢 𑜍𑜢𑜂𑜫; ) হৈছে মধ্যযুগীয় অসমৰ আহোম ৰাজ্যৰ এজন বিষয়া। তেওঁ আছিল আহোমসকলৰ পূজা-সেৱাৰ কাৰ্য কৰোঁতা খেলৰ আৰু দেওধাইসকলৰ গৰাকী। তৃতীয় আহোম স্বৰ্গদেৱ চুবিণ্‌ফাই সম্ভ্ৰান্ত আহোমসকলক সাতটা খেল বা ঘৰত (সাতঘৰীয়া আহোম) ভাগ কৰিছিল আৰু চিৰিং ফুকনসকলক চিৰিং খেলত অন্তৰ্ভুক্ত কৰিছিল। ফুৰালুং ধৰ্ম অনুযায়ী ৰজাঘৰীয়া সকলোবোৰ আচাৰ-অনুষ্ঠান তথা পূজা-পাতল তেওঁলোকে পৰিচালনা কৰিছিল।

কাৰ্যভাৰ

আহোম ৰাজত্বকালত ৰচিত বৰ কাকত হ'- মূঙ পুথিৰ মতে চিৰিং ফুকন হৈছে ৰজাঘৰীয়া সকলো নথি আৰু বুৰঞ্জীৰ প্ৰণয়ন আৰু সংৰক্ষণৰ দায়িত্বত থকা মুখ্য বিষয়া। সেই সময়ত বুৰঞ্জীসমূহ লিখাৰ দায়িত্বভাৰ চিৰিং ফুকনৰ ওপৰত ন্যস্ত আছিল। সেই সময়ৰ আহোম ভাষা শিক্ষাৰ ব্যৱস্থাৰ চোৱা-চিতা কৰাটোও বৰচিৰিং বৰুৱাৰ সৈতে চিৰিং ফুকনৰ দায়িত্ব আছিল। কোনো লোকে ৰজাঘৰীয়া বিষয়বাব লাভ কৰিবলৈ হ'লে বুৰঞ্জী বিষয়ক মহলা এটা চিৰিং ফুকনৰ আগত দিব লাগিছিল। ড° লীলা গগৈৰ মতে আহোম সাম্ৰাজ্যত বুৰঞ্জী প্ৰণয়নৰ এক সুকীয়া বিভাগ আছিল আৰু চিৰিং ফুকন আৰু বৰচিৰিং বৰুৱা উভয়ে মিলি এই কাৰ্যৰ তদাৰক কৰিছিল। প্ৰায়োগিক ক্ষেত্ৰত চিৰিং ফুকনে আহোম ভাষাত বুৰঞ্জীসমূহ লিখিছিল। ৰজাসকলৰ দেহাৱসান ঘটিলে মৈদাম দিয়াৰ পিছত আহোম নিয়ম অনুযায়ী মৃতকৰ ক্ৰিয়া-কৰ্ম বাইলুঙ পণ্ডিতৰ লগতে চিৰিঙৰ ঘৰৰ লোকে সম্পাদন কৰিছিল।

পদমৰ্যাদা আৰু ক্ষমতা

সাতঘৰীয়া আহোমৰ অন্য খেলকেইটাৰ দৰে চিৰিং ফুকনসকলে কোনো কৰ-কাটল পৰিশোধ কৰিব নালাগিছিল।

লগতে চাওক

আহোম ভাষা
বৰফুকন
বুঢ়াগোহাঁ‌ই

তথ্য সংগ্ৰহ

শ্ৰেণী:উপাধি
জয়নাব বিন্ত মহম্মদ

জয়নাব বিন্ত মহম্মদ (৬০০–৬২৯ খ্ৰীষ্টাব্দ) ইছলামিক নবী মহম্মদৰ প্ৰথম পত্নী খাদিজাৰ জ্যেষ্ঠ কন্যা আছিল।

বিবাহ

৬১০ চনৰ ডিচেম্বৰৰ আগতে তেওঁৰ মাতৃৰফালৰপৰা ভাগিনীয়েক আবু আল-আছ ইবনে আল-ৰবি'ক বিয়া কৰাইছিল, আৰু খাদিজাই তাইক বিয়াৰ এডাল অনিক্সৰ হাৰ উপহাৰ দিছিল।মহম্মদে প্ৰথমে নিজকে নবী বুলি ঘোষণা কৰাৰ পাছতেই জয়নাব মুছলমান হয়। কুৰেইছে আবু আল আছক জয়নাবে বিবাহ বিচ্ছেদ কৰিবলৈ হেঁচা প্ৰয়োগ কৰিছিল, বিনিময়ত তেওঁৰ ভাল লগা যিকোনো মহিলাক দিব বুলি কৈছিল, কিন্তু আবু আল আছে কয় যে তেওঁ আন কোনো মহিলা নিবিচাৰে, যিটো স্থিতিৰ বাবে মহম্মদে তেওঁক প্ৰশংসা কৰিছিল। মক্কাৰ ওপৰত মহম্মদৰ কোনো অধিকাৰ নাছিল আৰু সেয়েহে তেওঁলোকক পৃথক হ’বলৈ বাধ্য কৰিব নোৱাৰিলে, সেয়েহে আবু আল আছে ইছলাম ধৰ্ম গ্ৰহণ কৰিবলৈ অস্বীকাৰ কৰাৰ পাছতো তেওঁলোকে একেলগে জীয়াই থাকিল। মহম্মদ অনুসৰণ কৰা আন মুছলমানসকলে মদিনালৈ প্ৰব্ৰজন কৰাৰ সময়ত জয়নাব মক্কাতে থাকিল।

মদিনালৈ প্ৰব্ৰজন

বদৰ যুদ্ধত বন্দী হোৱা মুশ্বৰিকসকলৰ ভিতৰত আবু আল আছ অন্যতম। জয়নাবে মুক্তিপণৰ বাবে অনিক্স নেকেলেচডালকে ধৰি পইচা পঠিয়াইছিল। মহম্মদে যেতিয়া সেই হাৰ দেখিছিল তেতিয়া তেওঁ জোঁৱাইৰ বাবে কোনো ধৰণৰ নগদ মুক্তিপণ গ্ৰহণ কৰিবলৈ অস্বীকাৰ কৰিছিল। তেওঁ আবু আল আছক ঘৰলৈ পঠিয়াই দিয়ে আৰু আবু আল আছে জয়নাবক মদিনালৈ পঠিয়াবলৈ প্ৰতিশ্ৰুতি দিয়ে।

জয়নাবে এই নিৰ্দেশ মানি ল’লে। যুদ্ধৰ প্ৰায় এমাহৰ পাছত জয়নাবৰ দত্তক ভাতৃ জায়দ মক্কাত উপস্থিত হৈ তেওঁক মদিনালৈ লৈ যায়।
এখন হাউদাজত সোমাই তেওঁ আৰু তেওঁৰ ভায়েক কিনানাই দিনৰ পোহৰত উটটোক জায়দৰ ওচৰলৈ লৈ গ’ল। কোৰেইচসকলে ইয়াক বদৰত মহম্মদৰ জয়ৰ অপ্ৰয়োজনীয় প্ৰদৰ্শন হিচাপে অনুভৱ কৰিছিল। তেওঁলোকৰ এদল দলে জয়নাবক খেদি খেদি ধু তুৱাত অভাৰটেক কৰিলে। হাব্বাৰ ইবনে আল-আছৱাদ নামৰ এজন ব্যক্তিয়ে তাইক নিজৰ বল্লমেৰে ভাবুকি দিছিল আৰু তেওঁক ঠেলি দিছিল। জয়নাব হাদাজৰপৰা ওলাই শিল এটাত পৰিল। কিনানাই নিজৰ টোণত থকা কাঁড়বোৰ দেখুৱাই আৰু ওচৰলৈ আহিলে হত্যা কৰাৰ ভাবুকি দিলে। তেতিয়া আবু চুফিয়ান আহি কিনানাক তেওঁৰ ধনুখন আঁতৰাই ৰাখিবলৈ ক’লে যাতে তেওঁলোকে যুক্তিসংগতভাৱে আলোচনা কৰিব পাৰে। তেওঁ ক’লে যে বদৰৰ প্ৰতিশোধ ল’বলৈ তেওঁলোকৰ পিতৃৰপৰা এগৰাকী মহিলাক ৰখাৰ কোনো উদ্দেশ্য নাছিল, কিন্তু ৰাজহুৱা স্থানত তেওঁক আঁতৰোৱাৰ পেৰেড কৰি কোৰেইছক আৰু অধিক অপমান কৰাটো কিনানাৰ ভুল; তেওঁ মনে মনে কৰিব লাগিব, যেতিয়া "আড্ডা" মৰি গৈছিল। কিনানাই জয়নাবক আকৌ ঘৰলৈ লৈ গ’ল।
তাত তেওঁৰ গৰ্ভপাত হয়, বহু পৰিমাণৰ তেজ হেৰুৱাই পেলায়, যাৰ কাৰণ তেওঁ হাব্বাৰে আক্ৰমণ কৰা বুলি কয়।

কেইটামান ৰাতিৰ পিছত কিনানাই তাইক নিৰৱে জেইদক লগ ধৰিবলৈ লৈ যায় আৰু তেওঁ জয়নাবক মদিনালৈ লৈ যায়। আনাছ ইবনে মালিকে মদিনাত জয়নাবক ডাঠ ৰেচমৰ পোছাক পিন্ধা দেখাৰ কথা মনত পেলাইছে।

তথ্যসূত্ৰ

শ্ৰেণী:ইছলামত নাৰী
শ্ৰেণী:নাৰী
থিচিয়াছ আঙঠি

থিচিয়াছ আঙঠি (Theseus Ring) খ্ৰীষ্টপূৰ্ব ১৫শ শতিকাৰ এটা সোণৰ ছিগনেট আঙঠি, যাৰ সৃষ্টি মাইচিনিয়ান যুগত হৈছিল যদিও ইয়াৰ কলাশৈলী মিনোৱান শিল্পৰ দৰে। আঙুঠিখন সোণৰে নিৰ্মিত আৰু ইয়াৰ আকাৰ ২.৭ x ১.৮ ছেঃমিঃ। ইয়াত এটা বুল-লিপিং (bull-leaping) দৃশ্য অংকন কৰা আছে, য'ত বাওঁফালে এটা সিংহ আৰু সোঁফালে এটা গছৰ আভাস আছে। এই আঙুঠিখন এথেন্সৰ প্ৰাচীন নগৰ কেন্দ্ৰ প্লাকাৰ অনাফিঅ’টিকা অঞ্চলৰ মাটিৰ কুণ্ডীত উদ্ধাৰ হৈছিল। বৰ্তমান এইটো নেচনেল আৰ্কিয়'লজিকেল মিউজিয়াম, এথেন্সত সংৰক্ষিত হৈ আছে। যদিও ইয়াক থিচিয়াছৰ আঙুঠি বুলি জনা যায়, ইয়াৰ আসলতে থিচিয়াছৰ সৈতে কোনো প্ৰত্যক্ষ সম্পৰ্ক নাই।

১৯৫০ৰ দশকত প্লাকাত এই আঙঠিটো উদ্ধাৰ হোৱাৰ পিছত ইয়াৰ প্ৰাচীনতা সন্দৰ্ভত বিতৰ্ক চলিছিল। প্ৰাৰম্ভিকভাৱে ইয়াক নকল বুলি ধৰা হৈছিল, কিন্তু ২০০৬ চনত বিশেষজ্ঞসকলে ইয়াক খ্ৰীষ্টপূৰ্ব ১৫শ শতিকাৰ প্ৰকৃত প্ৰত্নতাত্ত্বিক অৱশেষ হিচাপে স্বীকৃতি দিয়ে। গ্ৰীক সংবাদমাধ্যমত এই সোণৰ ছিগনেট আঙঠি উদ্ধাৰৰ খবৰ প্ৰকাশ হৈছিল, আৰু নেচনেল আৰ্কিয়'লজিকেল মিউজিয়ামে ৭৫,০০০ ইউৰো মূল্যৰে ইয়াক সংগ্ৰহ কৰিবলৈ প্ৰস্তাৱ দিছিল। গ্ৰীক সংস্কৃতি মন্ত্ৰণালয়ৰ বিশেষজ্ঞসকলে পৰীক্ষা কৰাৰ পিছত ইয়াক প্ৰকৃত প্ৰাচীন অৱশেষ বুলি ঘোষণা কৰে।

নামৰ উৎস

এই আঙঠিটো "থিচিয়াছ আঙুঠি" নামেৰে জনাজাত হোৱাৰ কাৰণ গ্ৰীক দন্তকথাৰ থিচিয়াছৰ এক কিংবদন্তীৰ সৈতে ইয়াৰ সম্পৰ্ক।এই গল্পটো অনুসৰি, থিচিয়াছ আৰু মিনোচৰ মাজত থিচিয়াছৰ জন্মসম্পৰ্কে বিতৰ্ক হৈছিল। ক্ৰেটত মিনোচে এটা কুমাৰী মহিলাৰ ওপৰত জুলুম কৰাৰ পিছত থিচিয়াছ খঙাল হৈ তেওঁৰ পিতৃৰূপে প’ছাইডনৰ নাম লয়। মিনোচ, যি নিজে জিউচৰ পুত্ৰ আছিল, এই দাবী বিশ্বাস নকৰিলে আৰু প্ৰমাণ কৰিবলৈ থিচিয়াছক সাগৰৰ তললৈ যাবলৈ প্ৰত্যাহ্বান জনায়। মিনোছে এক সোণৰ আঙঠি পানীত পেলাই দিয়ে আৰু কয় যে যদি থিচিয়াছ সত্যই প’ছাইডনৰ পুত্ৰ হয়, তেন্তে তেওঁ ইয়াক সংগ্ৰহ কৰিব পাৰিব। তাৰ পিছত সাগৰৰ মাছবোৰে থিচিয়াছক পিঠিত বহুৱাই সাগৰৰ তললৈ লৈ যায় আৰু তেওঁ প’ছাইডনৰ পত্নী এম্ফিট্ৰাইটৰ দ্বাৰা আঙুঠিখন লাভ কৰে। লগতে তেওঁ উপহাৰ হিচাপে এখন মণিৰ মুকুট পায়, যাক পাছত আকাশৰ তৰাত স্থান দিয়া হৈছিল।

বাহ্যিক সংযোগ

“থিচিয়াছৰ আঙঠি”, লুকোৱা সংগ্ৰহশালা, ১২ জানুৱাৰী ২০১৫ - ১৫ মাৰ্চ ২০১৫, নেচনেল আৰ্কিয়'লজিকেল মিউজিয়াম।
গ্ৰীক প্ৰত্নতত্ত্ববিদসকলে "থিচিয়াছ আঙঠি"ৰ প্ৰামাণিকতা নিশ্চিত কৰে
গ্ৰীক মিথোলজীৰ বিশ্বকোষ: থিচিয়াছ
মিথোলজীত আঙঠিৰ ইতিহাস
থিচিয়াছ আৰু আঙঠি

তথ্যসূত্ৰ

শ্ৰেণী:গ্ৰীক কিংবদন্তি
কন্যাৰকালি

কন্যাৰকালি (; ) হ’ল কেৰালাৰ পলক্কাদ জিলাৰ, চিট্টুৰ তালুকৰ গাঁৱৰ মন্দিৰবোৰত অনুষ্ঠিত হোৱা এটা লোকনৃত্য। অনুষ্ঠানটো সাধাৰণতে গাঁৱৰ বিষু উৎসৱৰ এটা অংশ আৰু ‘ভেলা’ৰ (গ্ৰাম্যমেলা) সৈতে সংগতি ৰাখি এপ্ৰিল-মে’ মাহত অনুষ্ঠিত কৰা হয়। এইটো নায়াৰ সম্প্ৰদায়ৰ এটি কৃষিভিত্তিক উৎসৱৰ নৃত্য। কুমাৰীৰ নাম থখা সত্ত্বেও কন্যাৰকালিৰ কান্নি পন্থৰ সৈতে কোনো সম্পৰ্ক নাই। কন্যাৰকালিৰ কোনো প্ৰকাৰে কানিয়ৰ সম্প্ৰদায়ৰ সৈতে সম্পৰ্ক নাই। কন্যাৰকালিৰ উদ্ভৱ হৈছিল সেই সময়ত চৰ্চা কৰা সমৰ-কলাৰপৰা। সমৰ-কলাৰ প্ৰশিক্ষণক গতিশীল আৰু আনন্দদায়ক কৰিবলৈ প্ৰশিক্ষণৰ সৈতে নৃত্য আৰু কৌতুকৰ সংমিশ্ৰণ কৰা হৈছিল।

নৃত্য

কন্যাৰকালি নৃত্য নিশা পৰিবেশিত হয় আৰু দোকমোকালিতে শেষ হয়। এয়া চাৰি নিশাৰ বাবে চলি থাকে। কিছুমান গাঁৱত এয়া তিনি নিশাৰ বাবেহে অনুষ্ঠিত হয়।

তথ্যউৎস

বাহ্যিক সংযোগ

শ্ৰেণী:ভাৰতৰ নৃত্য
শ্ৰেণী:ভাৰতৰ উৎসৱসমূহ
শ্ৰেণী:কেৰালা
আগ্ৰা প্ৰদেশ

আগ্ৰা প্ৰদেশ ব্ৰিটিছ ৰাজৰ অন্তিম দশকবোৰৰ, ১৯০৪ চনৰ পৰা ১৯৪৭ চনলৈ ব্ৰিটিছ ভাৰতৰ আগ্ৰা আৰু অৱধ সংযুক্ত প্ৰদেশৰ এটা অংশ আছিল। ই সংযুক্ত প্ৰদেশ আইন ১, ১৯০৪-ৰ ধাৰা ৪(৪)-ৰ অধীনত সমৰ্পিত আৰু বিজিত প্ৰদেশ আৰু উত্তৰ পশ্চিম প্ৰদেশৰ (১৮৩৬-১৯০২) অনুৰূপ আছিল।

লগতে চাওক

আগ্ৰা প্ৰেচিডেঞ্চি
আগ্ৰা চুবাহ, মোগল পূৰ্বৱৰ্তী
ভাৰতৰ কোম্পানী শাসন
আগ্ৰা আৰু অৱধ সংযুক্ত প্ৰদেশ

টোকা

অধিক জানিবলৈ পঢ়ক

Dharma Bhanu, The Province of Agra: its history and administration (Concept Publishing Company, 1979)

শ্ৰেণী:ব্ৰিটিছ ভাৰতৰ প্ৰদেশ
ভাৰতীয় নৌসেনা

ভাৰতীয় নৌসেনা ভাৰতীয় সশস্ত্ৰ বাহিনীৰ সামুদ্ৰিক শাখা। ভাৰতৰ ৰাষ্ট্ৰপতি ভাৰতীয় নৌসেনাৰ উচ্চতম সেনাধ্যক্ষ। চাৰি তাৰকাযুক্ত এডমিৰেল ছিফ অৱ নেভেল ষ্টাফে নৌসেনাৰ কমাণ্ড কৰে। নীলা পানীৰ নৌসেনা হিচাপে ই পাৰ্চী উপসাগৰীয় অঞ্চল, হৰ্ণ অৱ আফ্ৰিকা, মালাকা জলদ্বীপত উল্লেখযোগ্যভাৱে কাম কৰে আৰু নিয়মিতভাৱে অঞ্চলটোৰ অন্যান্য নৌসেনাৰ সৈতে পাইৰেচি বিৰোধী অভিযান চলায়। ইয়াৰ উপৰিও দক্ষিণ আৰু পূব চীন সাগৰৰ লগতে পশ্চিম ভূমধ্যসাগৰীয় সাগৰতো একেলগে দুমাহৰ পৰা তিনিমাহৰ নিয়মীয়া নিয়োগ কৰে।

নৌসেনাৰ প্ৰধান উদ্দেশ্য হৈছে ৰাষ্ট্ৰৰ সামুদ্ৰিক সীমা সুৰক্ষিত কৰা, আৰু সংঘৰ অন্যান্য সশস্ত্ৰ বাহিনীৰ সৈতে সংগতি ৰাখি ভাৰতৰ ভূখণ্ড, জনসাধাৰণ বা সামুদ্ৰিক স্বাৰ্থৰ বিৰুদ্ধে যিকোনো ভাবুকি বা আগ্ৰাসনক ৰোধ বা পৰাস্ত কৰাৰ বাবে কাম কৰা৷ তেওঁলোকে যুদ্ধ আৰু শান্তি দুয়োটা দিশতে কাম কৰে। যৌথ অনুশীলন, সদিচ্ছা ভ্ৰমণ আৰু দুৰ্যোগ সাহায্যকে ধৰি মানৱীয় অভিযানৰ জৰিয়তে ভাৰতীয় নৌসেনাই ৰাষ্ট্ৰসমূহৰ মাজত দ্বিপাক্ষিক সম্পৰ্কক প্ৰসাৰিত কৰে। ২০০৮ চনৰ অক্টোবৰৰ পৰা ভাৰতীয় নৌসেনাই অন্ততঃ এখন ফ্ৰণ্টলাইন যুদ্ধজাহাজ এডেন উপসাগৰত অবিৰতভাৱে নিয়োজিত কৰি ৰাখে।

২০১৯ চনৰ জুন মাহলৈকে ভাৰতীয় নৌসেনাৰ ৬৭,২৫২ জন সক্ৰিয় আৰু ৭৫,০০০ সংৰক্ষিত জোৱান সেৱাত আছে৷ আৰু ইয়াৰ ১৫০ খন জাহাজ আৰু চাবমেৰিনৰ বহৰ আছে, আৰু ৩০০ খন বিমানৰ বহৰ আছে। ২০২২ চনৰ ছেপ্টেম্বৰ মাহলৈকে এই কাৰ্য্যকৰী বহৰত ২খন সক্ৰিয় বিমানবাহী জাহাজ আৰু ১খন উভচৰ পৰিবহণ ডক, ৪খন লেণ্ডিং জাহাজৰ টেংক, ৮খন লেণ্ডিং ক্ৰাফ্ট ইউটিলিটি, ১৪খন ধ্বংসকাৰী, ১৪খন ফ্ৰিগেট, ২খন বেলিষ্টিক মিছাইল চাবমেৰিন, ১৬খন গতানুগতিকভাৱে চালিত আক্ৰমণাত্মক চাবমেৰিন, ১৮খন কৰ্ভেট, এখন খনি প্ৰতিকাৰ জাহাজ, ৪ খন বহৰ টেংকাৰ আৰু অন্যান্য অসংখ্য সহায়ক জাহাজ, সৰু টহলদাৰী নাও আৰু অত্যাধুনিক জাহাজ আছে। ইয়াক বহু-আঞ্চলিক শক্তি প্ৰক্ষেপণ নীলা পানীৰ নৌসেনা হিচাপে গণ্য কৰা হয়।

তথ্যসূত্ৰ

শ্ৰেণী:ভাৰতীয় সেনাৰ জোৱান
শ্ৰেণী:ভাৰতীয় প্ৰতিৰক্ষা
শ্ৰেণী:ভাৰতীয় সেনা বাহিনী
হাৰিয়াণৱী ভাষা

হাৰিয়াণৱী ( বা ) হৈছে এটা ইণ্ডো-আৰ্য ভাষা যি মূলতঃ ভাৰতৰ হাৰিয়ানা ৰাজ্য আৰু দিল্লী কেন্দ্ৰশাসিত অঞ্চলত কথিত। হাৰিয়াণৱী ভাষা পশ্চিমী হিন্দী উপভাষা গোটৰ অংশ হিচাপে গণ্য কৰা হয়, যাৰ ভিতৰত খাৰীবোলী আৰু ব্ৰজ ভাষাও অন্তৰ্ভুক্ত। এই ভাষাটো সাধাৰণতে দেৱনাগৰী লিপি ব্যৱহাৰ কৰি লিখা হয়।

হাৰিয়াণৱী ভাষাৰ ৰাঙৰি উপভাষা ৰাঙঢ়াৰ সম্প্ৰদায়ৰ লোকসকলৰ মাজত পাকিস্তানৰ পাঞ্জাব আৰু সিন্ধ প্ৰদেশত আজিও কথিত, বিশেষকৈ মুহাজিৰ প্ৰব্ৰজনকাৰীসকলৰ মাজত। কিন্তু হাৰিয়ানাৰ ভিতৰত এই উপভাষাটো বৰ্তমান প্ৰায় লুপ্ত হৈ পৰিছে। এই উপভাষাটো পাৰ্চো-আৰবী লিপিৰ নস্তালিক ৰূপত লিখা হয়।

জনপ্ৰিয় সংস্কৃতিত

দংগল, চুলতান আৰু তনু ৱেডছ মনু: ৰিটাৰ্নছ আদি বলিউড চলচ্চিত্ৰত হাৰিয়াণৱী সংস্কৃতি আৰু ভাষাক পটভূমি হিচাপে ব্যৱহাৰ কৰা হৈছে। এই চলচ্চিত্ৰসমূহে ভাৰতৰ ভিতৰত আৰু বিদেশতো উষ্ণ আদৰণি লাভ কৰিছে।

ইয়াৰ ফলস্বৰূপে কিছুমান অ-মাতৃভাষী লোকেও হাৰিয়াণৱী ভাষা শিকাৰ প্ৰতি আগ্ৰহ দেখুৱাইছে।

হাৰিয়াণৱী ভাষাই ভাৰতীয় চলচ্চিত্ৰ জগতত নিজৰ উপস্থিতি দৃঢ়ভাৱে স্থাপন কৰিছে, দূৰদৰ্শন, জনপ্ৰিয় সংগীত এলবামসমূহ আৰু শিক্ষাক্ষেত্ৰতো ইয়াৰ প্ৰভাৱ দেখা গৈছে।

ক্ৰীড়া, বলিউড, প্ৰতিৰক্ষা, শিল্পায়ন আৰু ৰাজনীতিত হাৰিয়ানাৰ প্ৰভাৱ বৃদ্ধিৰ সৈতে হাৰিয়াণৱী ভাষা আৰু সংস্কৃতিও উল্লেখযোগ্যভাৱে প্ৰচাৰ লাভ কৰিছে।

ধাৰাবাহিক Molkki (২০২০–২০২২)ৰ চৰিত্ৰ বীৰেন্দ্ৰ প্ৰতাপ সিং, যাক অমৰ উপাধ্যায়ে অভিনয় কৰিছে, হাৰিয়াণৱী ভাষাত কথা কয়।

স্থানীয় সংস্কৃতিত

হাৰিয়াণৱী ভাষাত লোকগীত, কাহিনী আৰু মৌখিক ইতিহাসসহ এক সমৃদ্ধ মৌখিক সংস্কৃতি আছে। এইসমূহ বিশেষ উপলক্ষৰ লগতে দৈনন্দিন জীৱনতো হাৰিয়াণৱী ভাষাভাষীসকলৰ দ্বাৰা অনুশীলিত হয়।

টোকা

তথ্যসূত্ৰ

শ্ৰেণী:ভাৰতৰ ভাষা
পৰাগ জ্যোতি মহন্তৰ নিৰ্বাচিত কবিতা

পৰাগ জ্যোতি মহন্তৰ নিৰ্বাচিত কবিতা কবি পৰাগ জ্যোতি মহন্তৰ এখন কাব্য সংকলন। সব্যসাচী প্ৰকাশনে প্ৰকাশ কৰা সংকলনখনৰ প্ৰথম প্ৰকাশ ২০২৫ বৰ্ষৰ নৱেম্বৰত।

উদ্ধৃতি

"একেখন চোতালতে ভোজ-ভাত খাই থকা ভেলাঘৰ বোৰ দপদপকৈ জ্বলিছে। ধোৱা হৈ উৰিছে বাহঁৰ আগত বগলী এজাক।"
"ধূলিয়ে পুতিছে পুৰণি সাঁচিপাত,আদিম অৰণ্য,চৰাইৰ পো-পোৱালি।"
"তিনিটা বান্দৰ যেন বান্দৰ নহয়,অথচ একেটাই বান্দৰ,বান্দৰৱালাই শিকলিত ধৰি নচুৱাই থকা সেইটো বান্দৰ।"

তথ্যসূত্ৰ

শ্ৰেণী: অসমীয়া গ্ৰন্থ
শ্ৰেণী: অসমীয়া কবিতা সংকলন